Document ID: /roh_data/filtered/fineweb-2-filterrobots_roh.jsonl.gz/8949

Il directur da l'ospital chantunal, Arnold Bachmann ha crititgà che l'instrucziun en la scola da l'ospital na vegnia betg sustegnida da las vischnancas. A chaschun da la radunanza da delegads da la corporaziun da vischnancas «regiun d'ospitals Cuira Vallada dal Rain» di Bachmann che la scola stuessi vegnir finanziada da las vischnancs. Bleras vischnancas na sajan dentant betg prontas da pajar. Ellas na sajan betg responsablas. E quai che faschaia il pli vilà a Bachman saja ch'i sa tractia mo da 66'000 francs ad onn che nagin saja promt da surpigliar.
Uffants ch'èn cronicamain malsauns ed èn adina puspè en l'ospital han il dretg da vegnir instruids en l'ospital. Uschiglio manchentassan quests uffants memia bler da l'instrucziun durant l'onn da scola.